Ein tulkur er uttanveltaður og er ikki stuðul ella ráðgevi hjá borgaranum. Bílegging av tulki Til ber at bíleggja teknmálstulk/skrivitulk við at venda sær til Teknmálstulkatænastuna soleiðis: • við at fylla út bíleggingarseðilin í høgru síðu • við at senda teldupost til ttt @ av. fo • við at ringja á tlf. 319012 • við at koma inn á skrivstovuna á Smyrilsvegi 14. Teknstuðlað samskifti-tulkurin leggur seg tætt at talaða setningsbygnaðinum og hevur týðiligar munnrørslur. Hesin háttur verður mest brúktur til deyvblivin, sum fyrr hava hoyrt og framvegis tosa sjálv. Fjartulking-tulkingin fer fram gjøgnum skíggja (teldu, teldil og/ella telefon), t. v. s. at partarnir hava ikki fyri neyðini at vera á einum og sama stað. Tað er umráðandi, at fólk samskifta greitt og týðiliga sínámillum, so at fólk skilja tað, sum sagt verður, og at einki dettur burtur ímillum. At sjónarmið og ynski koma greitt fram. Hetta er sjálvandi eisini galdandi fyri samskifti millum hoyrandi og deyv/hoyritarnað. Arbeiði: til setanarsamrøður, starvsfólkafundir, ymiskt samskifti í sambandi við arbeiði, upplæring, skeið o. a. Lækna/heilsuverk: í sambandi við læknaviðtalu, viðgerð, innlegging, ljósmóður o. a. Frítíðarvirksemi: til tiltøk í áhugafelag, á kvøldskúla, í bindiklubba, til veitsluborðhald, føðingardagar o. s. fr. Gerandislív: til foreldrafund og viðtalu á skúla og dagstovni, bankavitjan, tá koyrikort skal takast, í sambandi við húsakeyp/sølu, o. s. fr. Kirkju/samkomur: til gudstænastu/møti, dóp, ferming, vígslu, jarðarferð o. a. tíðindi og aðrar sendingar í KVF, hátíðardagar, mentanarlig tiltøk, fyrilestrar, ráðstevnur, politiskar fundir o. a. Um tit hava serlig ynski, ber til at avtala hetta við okkum. Tagnarskylda Øll starvsfólkini á Teknmálstulkatænastuni hava tagnarskyldu, ið stendur við, eisini tá ein er farin úr starvi!